A nyugdíjbiztosítás
és a nyugdíj-előtakarékossági számla esetében az összes
nyugdíj-adóvisszatérítés 20 százalékos büntetőkamattal növelt összegét vissza
kell fizetned az államnak. Az önkéntes nyugdíjpénztárak esetében kicsit más a
helyzet, hiszen a kapott támogatás a tőke részeként 20 év után adómentesen
hozzáférhető lesz. Fontos azonban, hogy ez a 20 év nem az egész összegre
érvényes, csupán az első évben befizetett pénzre és az ez után járó állami
támogatásra. A megtakarításod 21 évében már a 2. évben befizetett pénzt is felveheted adómentesen és a sor a következő években is folytatódik. Ha a nyugdíjkorhatár betöltése vagy a 20 év letelte előtt
szeretnél hozzájutni a pénzhez, akkor 15 százalék személyi jövedelemadót és
17,5 százalék szociális hozzájárulást kell fizetned.